Ynysoedd Desventuradas

Clwstwr o bedair ynys fach yn y Cefnfor Tawel yw Ynysoedd Desventuradas (Sbaeneg: Islas Desventuradas: "Ynysoedd Anffodus"). Mae'n rhan o diriogaeth Tsile. Fe'u lleolir tua 850 km i'r gorllewin o dir mawr Tsile, i'r gogledd-orllewin o Santiago de Chile. Mae'r pedair ynys fel a ganlyn: San Ambrosio (arwynebedd 3.2 km2) Islote González (0.25 km2) San Félix (2 km2) Roca Catedral (0.01 km2) Er bod yr ynysoedd yn fach, yn anghysbell ac yn anodd eu cyrraedd, mae garsiwn o lynges Tsile wedi'i leoli ar Ynys San Félix, sydd hefyd â maes awyr.